open-index/open-wikipedia-markdown huggingface dataset:
סיגמא בעקרב

**σ בעקרב**, נקרא גם **אל ניאט** (מערבית **النياط** "אנ-ניאט" - העורק, אך אותו השם ניתן גם לכוכב הסמוך τ בעקרב), הוא מערכת מרובת כוכבים שנמצאת במרחק של כ-567 שנות אור ממערכת השמש בקבוצת הכוכבים עקרב עם בהירות מדרגה 2.89. הכוכב נמצא סמוך לאנטארס המייצג את ליבו של העקרב ומכאן שמו. במרחק זוויתי של כמעלה מדרום-מזרח לכוכב נמצא הצביר הכדורי M4 וכ-2.8 מעלות מצפון-צפון-מערב לו נמצא הצביר הכדורי M80. בשל קרבתו של הכוכב למישור המלקה הוא מוסתר מדי פעם על ידי הירח ולעיתים רחוקות על ידי נוגה.

## תכונות
σ בעקרב הוא מערכת בת ארבעה כוכבים שבה זוג כוכבים צמודים זה לזה ומהווים כוכב כפול ספקטרוסקופי ואותם מקיפים שני כוכבים נוספים: אחד במרחק זוויתי של כ-0.4 שניית קשת  והשני במרחק זוויתי של כ-20 שניות קשת, ושניתן להפרדה באמצעות טלסקופ חובבים. גילה של המערכת מוערך בכ-12 מיליון שנים. סביב המערכת יש אבק בין-כוכבי שמפזר את אור הכוכבים ויוצר ערפילית החזרה.

### σ בעקרב Aa ו-σ בעקרב Ab
σ בעקרב A הוא כוכב כפול ספקטרוסקופי שמורכב מענק כחול מסוג ספקטרלי B1 III וכוכב הסדרה הראשית כחול מסוג ספקטרלי B1 V (לפעמים מסווג כ-O9.5 V). מסותיהם של בני הזוג הן 13.5 מסות שמש ו-8.7 מסות שמש ורדיוסיהם כ-9 רדיוסי שמש ו-4 רדיוסי שמש בהתאמה. טמפרטורות פני הכוכבים הן כ-26,150 קלווין וכ-25,400 קלווין אך למרות הטמפרטורות הקרובות, הפרש הרדיוסים גורם להבדל גדול מאוד בעוצמת ההארה שלהם. הענק מאיר בעוצמה של פי 1,240 מעוצמת ההארה של השמש באור נראה ובערך פי 24,000 ממנה בצירוף הקרינה בתחום העל-סגול. בן הזוג מאיר בעוצמה של בערך פי 200 מעוצמת ההארה של השמש באור נראה ובערך פי 5,400 בצירוף הקרינה העל-סגולה. זוג הכוכבים מקיפים זה את זה בזמן הקפה של 33 ימים ו-23 דקות במסלול אליפטי כך שהמרחק ביניהם משתנה מ-0.4 יחידה אסטרונומית (מעט יותר מרדיוס המסלול של כוכב חמה) ו-0.8 יחידה אסטרונומית (מעט יותר מרדיוס המסלול של נוגה). הענק הוא גם משתנה β בקפאוס ובהירותו משתנה בפחות מעשירית של דרגת בהירות במחזוריות המורכבת ממספר גדול של תדירויות, כשהראשית מביניהן היא של 5 שעות, 55 דקות ו-27 שניות. בשל מסתו הגדולה, צפוי הענק להפוך לעל-ענק אדום ואז רדיוסו יגיע עד לפני בן הזוג, מה שיגרום למעבר של חומר ביניהם. סביר ששני הכוכבים יסיימו את חייהם בסופרנובה.

### σ בעקרב B
σ בעקרב B נמצא במרחק זוויתי של כ-0.4 שניית קשת מ-σ בעקרב A ששקול למרחק של לפחות 70 יחידות אסטרונומיות ומחזור הקפה של בין 100 ל-350 שנים. בשל קרבתו קשה מאוד להבחין בו וקיומו התגלה בזמן אירוע הסתרה על ידי הירח כבר בשנת 1860. σ בעקרב B הוא כוכב הסדרה הראשית כחול מסוג ספקטרלי B7 V עם בהירות נראית מדרגה 5.2. מסתו כ-3.5 מסות שמש ורדיוסו כ-3.3 רדיוסי שמש. טמפרטורת פניו כ- 13,500 קלווין והוא מאיר בעוצמה של בערך פי 200 מעוצמת ההארה של השמש באור נראה וכ-50% יותר מכך בצירוף הקרינה בתחום העל-סגול.

### σ בעקרב C
σ בעקרב C נמצא במרחק זוויתי של כ-20 שניות קשת מ-σ בעקרב A ששקול למרחק של לפחות 3,500 יחידות אסטרונומיות ומחזור הקפה של עשרות אלפי שנים. זהו גם כן כוכב הסדרה הראשית כחול מסוג ספקטרלי B9.5 V עם בהירות נראית מדרגה 8.6. מסתו כ-2.7 מסות שמש ורדיוסו כ-2 רדיוסי שמש, טמפרטורת פניו כ- 10,500 קלווין והוא מאיר בעוצמה של בערך פי 10 מעוצמת ההארה של השמש באור נראה וקצת יותר מכך בצירוף הקרינה בתחום העל-סגול.

## קישורים חיצוניים
* σ בעקרב באתר של ג'ים קלר
* 

## הערות שוליים

קטגוריה:מערכות מרובות כוכבים
קטגוריה:כוכבי הסדרה הראשית מסוג B
קטגוריה:משתני בטא בקפאוס
קטגוריה:קבוצת הכוכבים עקרב
אוניברסיטת פלסטין

**אוניברסיטת פלסטין** הוא מוסד להשכלה גבוהה הממוקם בא-זהרא במערב עזה, עם קמפוסים הממוקמים בירדן, ערב הסעודית וסוריה. האוניברסיטה הוקמה בשנת 2003. בשנת 2024, במהלך מלחמת חרבות ברזל, פוצץ מבנה האוניברסיטה, לאחר שעלה שארגון חמאס השתמש במבנה ובסביבותיו כנגד צבא הגנה לישראל.

## פקולטות
לאוניברסיטת פלסטין פקולטות במגוון תחומים שונים:
*הפקולטה להנדסה יישומית ותכנון אדריכלי
*הפקולטה למידע וטכנולוגיה
*המכללה למנהל עסקים
*הפקולטה למשפטים ועריכת דין
*הפקולטה למידע ותקשורת
*הפקולטה לחינוך
*הפקולטה לרפואה וכירורגית הפה והשיניים

## ראו גם
* אוניברסיטת א-נג'אח
* אוניברסיטת אל-קודס
* אוניברסיטת ביר זית

## קישורים חיצוניים

* 
* חברויות ושותפויות של האוניברסיטה

פלסטין
קטגוריה:חמאס
Möve 101

**Möve 101** היא מכונית מיקרו, בתצורת תלת-אופן, בסגנון קופה, אשר יוצרה על ידי חברת **Hofmann & Moldrich** האוסטרית בווינה, בשנת 1953. מדגם זה של המכונית יוצרו 10 יחידות בלבד.

דגם ה-"Möve 101" התבסס על שלדת דגם "Felber Autoroller" האוסטרי. גוף דגם ה-"Möve 101" היה בנוי מלוחות אלומיניום בעובי של 0.8 מילימטר.

## Möve 101
* החלון הקדמי מופרד ל-2 שמשות זהות
* החלון האחורי מופרד ל-2 שמשות זהות
* מקום חיבור המגבים (וישרים) הקדמיים - על גג הרכב, מעל לשמשה
* 2 דלתות (הדלתות הקדמיות נפתחות בניגוד לציר התנועה הקדמי "דלתות התאבדות")
## תמונות

קובץ:Felber Möve 1954.JPG | דגם "Möve 101", שנת 1954
קובץ:Felber Möve 1954 seitlich.JPG | דגם "Möve 101", שנת 1954
קובץ:Felber Möve 1954 Front.JPG| דגם "Möve 101", שנת 1954
קובץ:Emblem Felber Möve 1954.JPG | לוגו היצרן בדגם "Möve 101", שנת 1954


## ראו גם
* מכונית מיקרו
* תלת-אופן
* Felber Autoroller

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1953
קטגוריה:כלי רכב המיוצרים באוסטריה
קטגוריה:מכוניות מיקרו
קטגוריה:מכוניות מנוע אחורי
קטגוריה:מכוניות קופה
קטגוריה:מכוניות תלת אופן
וולטר פישר

**וולטר לאורי פישר** (באנגלית: **Walter Lowrie Fisher**; 4 ביולי 1862 – 9 בנובמבר 1935) היה מזכיר הפנים של ארצות הברית תחת הנשיא ויליאם הווארד טאפט מ-1911 עד 1913.

## ביוגרפיה
פישר נולד ב-4 ביולי 1862 בוולינג ששכנה אז במדינת וירג'יניה (כיום וירג'יניה המערבית) לדניאל ובסטר פישר (1838–1913), כומר פרסביטריאני, ואשתו אמנדה ד. קוונס. הוא למד במכללת הנובר שבאינדיאנה, שבה סיים את חוק לימודיו ב-1888. ב-1890 הוא נבחר כקונסול הגדול החמישי (הנשיא הלאומי) של אחוות סיגמה צ'י, תפקיד בו החזיק עד 1892. הוא התחתן עם מייבל טיילור ב-22 באפריל 1891, ונולדו להם חמישה בנים ושתי בנות.

מסמכיו, המכסים את הקריירה המקצועית והפוליטית שלו ומכילים 14,000 פריטים, מאוחסנים בספריית הקונגרס שבוושינגטון הבירה.

פישר היה אחיו של ד"ר הווארד לוארי פישר, שהקים בית חולים לנפגעי מלחמה בצרפת במהלך מלחמת העולם הראשונה. הוא שרד את טביעתה של אניית הדואר המלכותי "לוסיטניה" ב-1915 על ידי קפיצה מהאנייה.

הוא נפטר ב-9 בנובמבר 1935 בוינטקה, אילינוי.

## קישורים חיצוניים

* רוברט ס. לה פורטה, Fisher, Walter Lowrie, באתר American National Biography
* 

## הערות שוליים

קטגוריה:אמריקאים ילידי וירג'יניה
קטגוריה:מזכירי הפנים של ארצות הברית
קטגוריה:חברי הקבינט של ארצות הברית בממשל ויליאם האוורד טאפט
קטגוריה:בוגרי מכללת הנובר
קטגוריה:אמריקאים שנולדו ב-1862
קטגוריה:אמריקאים שנפטרו ב-1935
בוזה (גלידה סורית)

ממוזער|250px|מוכר גלידה מסטיק ערבית, "בוזה", בשוק העיר העתיקה של דמשק
**בּ֫וּזָה** (בערבית **الآيس كريم واللبن** "גלידת חלב" **بوظة**) הנקראת גם **גלידה מסטיק ערבית** היא גלידה סיבית ואלסטית, ברמת דביקות גבוהה שאמורה לעכב את המסתה בארצות ערב החמות, וגם קלה יותר מן הגרסה הטורקית, דונדורמה.

## בתרבות הערבית
בסוריה ובמדינות ערביות הכנת הגלידה נחשבת לאומנות. המוכרים מכינים את הגלידה לעיני הלקוחות במכלים עמוקים. כאשר מרקם הגלידה מתקשה הם נעזרים במכתש ועלי גדולים עשויים עץ. כתישת הגלידה מתבצעת תוך כדי ניגון ותיפוף. בעיראק נהוג לאכול את הגלידה במקלות עץ מרובעים.

הגלידה נפוצה בעיקר בסוריה ולבנון בגלל הקרבה אל אזורי הגידול של עץ אלת המסטיק. ישנם מוכרי גלידה מסטיק ערבית הנוהגים לערוך מופע לתיירים בו הם טוחנים את המסטיקא בכלי עלי ומכתש תוך כדי שירה וניגון.

בעיר העתיקה של דמשק ישנה גלידרייה הנקראת "בקדש", והיא מפורסמת בכל רחבי העולם הערבי בזכות גלידת המסטיק הערבית שלה והיא מוקד משיכה פופולרי לתיירים.

## קישורים חיצוניים

* "בוזה", גלידה מסטיק ערבית באתר מתכונים מהמטבח הערבי

קטגוריה:גלידות על בסיס שרף
קטגוריה:המטבח הסורי
קטגוריה:המטבח הערבי: מאכלי חלב
קטגוריה:המטבח הערבי: קינוחים
גלידה מסטיק

[ממוזער|400px|שמאל|גלידה מסטיק טורקית הנאכלת בצלחת לצד [כנאפה]]
**גלידה מסטיק** (גלידות על בסיס שרף) הוא כינוי עממי לגלידות בעלות מרקם גמיש, קרמי ודביק, שנקראות כך על שם תבלין ה"מסטיקא" (שרף עץ האלה טחון).

## רקע
גלידות אלו מבוססות על אבקת פקעות טחונות של סחלב או קורנפלור, מי ורדים, ושרף ה"מסטיקא" שתורם למרקם (בניגוד למרקם של גלידות אחרות שהן בעלות מרקם אוורירי יותר) ומי ורדים, ונפוצות בעיקר במטבח המזרח-תיכוני. כיום בגלל מחירו הגבוה מאוד של תבלין המסטיקא והקושי להשיג אותו, יש מוכרי גלידה הנוהגים להחליף אותו בגלוקוז או בחומר דביק אחר שמקנה לגלידה את מרקמה. בעבר גלידה כזו הייתה נפוצה בארצות ערב וכיום קשה יותר להשיג אותה.

## היסטוריה
גלידה מסטיק הומצאה לראשונה בטורקיה בתקופה האימפריה העות'מאנית ונקראה בשם "דונדורמה". היא ידועה כבר 300 שנה, והמתכון להכנתה נשמר בסוד שנים רבות. ישנם מקומות בטורקיה בהם נהוג להכניס את הגלידה לתוך מכל גדול מצויד בכפות ענק לבחישה מתמדת, כדי שלא תתמצק יתר על המידה, ולהגיש אותה בצלחת עם סכין ועם מזלג. הגלידה פופולרית מאוד בטורקיה וישנם אף דוכני רחוב מיוחדים לגלידה מסטיק טורקית, בהם יוצקים סירופ שוקולד רותח על גביע של גלידה.

ישנם מוכרי גלידה הנוהגים לערוך להטוטים ומופעי רחוב לתיירים עם הגלידה בגלל גמישותה הרבה והעמידות שלה נגד ההמסה. פרסומה הרב של הגלידה בטורקיה גרם לשכונה באיסטנבול להיקרא בשם "דונדורמה".

### גלידה סורית
באמצע המאה ה-19 הביא סוחר סורי את המתכון הסודי של הגלידה מטורקיה לדמשק ושם פיתח גרסה מקומית רכה יותר לגלידה בשם בוזה, שהיא יותר קלילה ואוורירית מן הגרסה הטורקית, ומשם היא הופצה אל ארצות ערב.

## בישראל ובשאר העולם
בישראל נמכרת הגלידה ביישובים ערביים, דרוזיים, ובמקומות בהם ישנה קהילה גדולה של יוצאי ארצות ערב או טורקיה. בשנות ה-50 נפתחה ביפו על ידי זוג עולים משה (מויאז) פרץ ושרה פנחס פרץ מבולגריה גלידרייה בשם "**גלידה קוזו**" שהתפרסמה בגלידת המסטיק שלה. הגלידרייה נסגרה בעשור הראשון של שנות ה-2000.

בישראל ובשאר מדינות המזרח התיכון מוכרת רק הגרסה הערבית של הגלידה ואילו ב מוכרת רק הגרסה הטורקית של הגלידה.

להקת מארש דונדורמה נקראת על שמה של הגלידה.

## ראו גם
* בקדש
* קולפי
* באסתני סונאטי (גלידה פרסית)

## קישורים חיצוניים
מתכון להכנת גלידת מסטיק, השף הלבן

## הערות שוליים

קטגוריה:גלידות
קטגוריה:גלידות על בסיס שרף
קטגוריה:המטבח הערבי: קינוחים
קטגוריה:המטבח הטורקי: קינוחים
יום העצמאות (אפגניסטן)

[300px|ממוזער|שמאל|[נשיא אפגניסטן חאמיד כרזאי סוקר משמר כבוד במסגרת חגיגות יום העצמאות בקאבול, 2011]]
**יום העצמאות של [[אפגניסטן]]** הוא חג לאומי אפגני המצוין מדי שנה ב-19 באוגוסט, במועד החתימה על האמנה האנגלו-אפגנית של 1919. האמנה שמה קץ להתערבות הבריטית בניהול מדיניות החוץ האפגנית, וסללה את הדרך לעצמאות אפגניסטן.

השליטה הבריטית בשטחי אפגניסטן החלה בעקבות המלחמה האנגלו-אפגנית השנייה (1878–1880), אשר פרצה על רקע סירובו של השליט האפגני, שיר עלי ח'אן, להתיר את הגעתה של משלחת בריטית לקאבול. בתקופה שלאחר מכן, הבריטים והרוסים ייסדו וקיבעו לראשונה את הגבולות המודרניים של אפגניסטן כאשר הבריטים שמרו על שליטה אפקטיבית במדיניות החוץ של אפגניסטן במהלך אותה התקופה.

האמנה האנגלו-אפגאנית (מכונה גם "הסכם רוואלפינדי", על שם המקום בו נחתמה), הייתה למעשה הסכם שביתת נשק בין בריטניה ואפגניסטן, ששמה קץ למלחמה האנגלו-אפגנית השלישית (1919). במסגרת ההסכם, אשר נחתם ב-19 באוגוסט 1919, בריטניה הכירה בעצמאותה של אפגניסטן, הכירה רשמית בגבול שבין אפגניסטן ובין הודו הבריטית, וביטלה את הסנקציות הבריטיות על אפגניסטן.

מועד החתימה על ההסכם, אשר עיגן בפועל את עצמאותה של אפגניסטן כמדינה עצמאית, מצוין בימינו כיום עצמאותה של אפגניסטן.

## קישורים חיצוניים

## הערות שוליים

קטגוריה:אירועים בחודש אוגוסט
אפגניסטן
קטגוריה:אפגניסטן: תרבות
מעבר סאנואפטה

**מעבר סַאנְוַאפְטָה **(באנגלית: **Sunwapta Pass**) הוא מעבר הרים שגובהו 2,035 מטרים, בהרי הרוקי הקנדיים. המעבר נמצא בגבול שבין הפארק הלאומי באנף, בפרובינציית אלברטה לבין הפארק הלאומי ג'ספר שבפרובינציית קולומביה הבריטית שבקנדה. במעבר עובר הכביש המהיר אייספילדס, והוא המעבר הגבוה בקנדה, והכביש הגבוה בקנדה.

## גאוגרפיה
הכביש המהיר אייספילדס עובר דרך מעבר סאנואפטה, 108 קילומטרים דרומית מזרחית לעיר ג'ספר, ו-122 קילומטרים צפונית למפגש עם הכביש המהיר טרנס-קנדה בסמוך לעיירה לייק לואיז.

מעבר סאנואפטה הוא קו פרשת המים בין נהר אתבסקה לבין נהר צפון ססקצ'ואן. המים הזורמים מצפון למעבר נשפכים אל האוקיינוס הארקטי דרך נהר מקנזי, בעוד אלה הזורמים דרומה, נשפכים דרך מפרץ הדסון אל האוקיינוס האטלנטי.

## קישורים חיצוניים
* מעבר סאנואפטה באתר "הדרכים המסוכנות" - "dangerousroads"
* תמונות של מעבר סאנואפטה
* מידע לרוכבים על אופניים על מעבר סאנואפטה
* תצלום לוויין של מעבר סאנואפטה
* מזג אוויר עדכני במעבר סאנואפטה
** סטטיסטיקות מזג אוויר למעבר סאנואטפה

## הערות שוליים

קטגוריה:הפארק הלאומי באנף
קטגוריה:הפארק הלאומי ג'ספר
קטגוריה:אלברטה: מעברי הרים
תבנית קשטן

בתכנות מונחה עצמים, **תבנית קַשְׁטָן** (באנגלית: **Decorator pattern**) היא תבנית עיצוב המאפשרת הוספת התנהגות לאובייקט, בצורה סטטית או דינאמית, ללא השפעה על התנהגות של אובייקטים אחרים מאותה מחלקה. תבנית הקשטן שימושית לעיתים קרובות כדי לשמור על ציות לעיקרון האחריות היחידה, מכיוון שהיא מאפשרת חלוקת אחריות בין מחלקות כאשר כל אחת מהן מטפלת בנושא אחר.

## דוגמאות
### Python

```py
"""
Demonstrated decorators in a world of a 10x10 grid of values 0-255. 
"""

import random

def s32_to_u16( x ):
    if x < 0:
        sign = 0xf000
    else:
        sign = 0
    bottom = x & 0x00007fff
    return bottom | sign

def seed_from_xy( x,y ): return s32_to_u16( x ) | (s32_to_u16( y ) << 16 )

class RandomSquare:
    def __init__( s, seed_modifier ):
        s.seed_modifier = seed_modifier
    def get( s, x,y ):
        seed = seed_from_xy( x,y ) ^ s.seed_modifier
        random.seed( seed )
        return random.randint( 0,255 )

class DataSquare:
    def __init__( s, initial_value = None ):
        s.data = [initial_value]*10*10
    def get( s, x,y ):
        return s.data[ (y*10)+x ] # yes: these are all 10x10
    def set( s, x,y, u ):
        s.data[ (y*10)+x ] = u

class CacheDecorator:
    def __init__( s, decorated ):
        s.decorated = decorated
        s.cache = DataSquare()
    def get( s, x,y ):
        if s.cache.get( x,y ) == None:
            s.cache.set( x,y, s.decorated.get( x,y ) )
        return s.cache.get( x,y )

class MaxDecorator:
    def __init__( s, decorated, max ):
        s.decorated = decorated
        s.max = max
    def get( s, x,y ):
        if s.decorated.get( x,y ) > s.max:
            return s.max
        return s.decorated.get( x,y )

class MinDecorator:
    def __init__( s, decorated, min ):
        s.decorated = decorated
        s.min = min
    def get( s, x,y ):
        if s.decorated.get( x,y ) < s.min:
            return s.min
        return s.decorated.get( x,y )

class VisibilityDecorator:
    def __init__( s, decorated ):
        s.decorated = decorated
    def get( s,x,y ):
        return s.decorated.get( x,y )
    def draw(s ):
        for y in range( 10 ):
             for x in range( 10 ):
                 print "%3d" % s.get( x,y ),
             print

# Now, build up a pipeline of decorators:

random_square = RandomSquare( 635 )
random_cache = CacheDecorator( random_square )
max_filtered = MaxDecorator( random_cache, 200 )
min_filtered = MinDecorator( max_filtered, 100 )
final = VisibilityDecorator( min_filtered )

final.draw()
```


## קישורים חיצוניים

* מימוש מלא של Decorator Pattern ב Java כולל דוגמאות והסברים
* Decorator pattern description from the Portland Pattern Repository
* הסבר בהיר על [Decorator https://ernan-maisels.net/?p=124] בעברית למתכנתי #C

## הערות שוליים

קטגוריה:תכנות
קטגוריה:הנדסת תוכנה
קטגוריה:תבניות עיצוב
Illmatic

**Illmatic** הוא אלבום הבכורה של הראפר האמריקאי נאז. האלבום יצא ב-19 באפריל 1994, על ידי קולומביה רקורדס. הוא הוקלט בין השנים 1992 ל-1993, באולפנים שונים בניו יורק. האלבום הופק על ידי די ג'יי פרמייר, לארג' פרופסור, פיט רוק, קיו-טיפ, אל-אי-אס, ונאס עצמו. האלבום מאופיין בהארדקור היפ הופ. באלבום נרטיבים על קוינסברידג', ניו יורק, המקום בו נאס גדל.

האלבום התחיל מקום 12 בבילבורד 200, ומכר 60,000 עותקים בשבוע הראשון. למרות זאת, המכירות ההתחלתיות היו מתחת לציפיות וחמשת הסינגלים של האלבום נכשלו בלהצליח ברשימות הפזמונים. למרות נתוני המכירות ההתחלתיים הנמוכים, מבקרי המוזיקה שיבחו את היכולות הלירקליות של נאס ואת ההפקה. ב-17 בינואר 1996, האלבום הוכרז כאלבום זהב על ידי איגוד תעשיית ההקלטות האמריקאי, וב-16 בדצמבר 2001 האלבום מכר כמיליון עותקים בארצות הברית והוכרז כאלבום פלטינום.

מאז הוצאתו הראשונית, Illmatic הוכר על ידי מבקרים כאחד מאלבומי הראפ הטובים ביותר אי פעם. Illmatic גם נחשב לאחד מאלבומי הראפ המשפיעים ביותר. ביולי 2024 מגזין בילבורד דירג את האלבום בראש רשימת "100 אלבומי הראפ הגדולים בכל הזמנים: רשימת צוות".

## רשימת רצועות

## קישורים חיצוניים

## הערות שוליים

קטגוריה:אלבומי בכורה מ-1994
קטגוריה:אלבומי נאז
קטגוריה:אלבומים באנגלית
קטגוריה:אלבומים שהופקו על ידי מארלי מארל
קטגוריה:אלבומי היפ הופ
קטגוריה:אלבומי חברת קולומביה רקורדס
מעגל סטרלינג

**מעגל סטרלינג** או **מכונת סטרלינג** היא מכונת חום אשר פועלת באופן מחזורי על ידי דחיסה והתפשטות של גז בטמפרטורות שונות. השימוש העיקרי במעגל הוא במנוע סטרלינג, שבו הוא מנוצל לשם הנעת גלגל.

## רכיבי המכונה
* בוכנה- אלמנט המעביר את גז העבודה מהאזור החם אל האזור הקר.
* גז העבודה- מכונת סטרלינג היא מערכת בה אין מעבר חומר, גז העבודה לא משתנה בין מחזור למחזור.
* מחליפי חום – מחליף החום הוא המרכיב אשר מאפשר לחום להיכנס אל המערכת. במקרה שלנו מדובר בתחתית הפחית אשר נמצאת בסמוך ללהבה.
* רגנרטור – רכיב זה בעל שני תפקידים: הראשון הוא לשמש כחיץ בין הסביבה החמה לקרה והשני הוא לשמש במעין "מאגר תרמי" בתוך המערכת. כאשר המערכת מתחממת חום נאגר, בין היתר, במאתחל. המאתחל הוא לרוב רשת (כמו צמד פלדה), וכאשר הגז החם עובד דרכה חלק מהחום מועבר אליה. כאשר הטמפ' של גז העבודה יורדת עתה המאתחל עובד בכיוון ההפוך ועוזר לחמם אותו לקראת המחזור החדש של המונע.
## מעגל המכונה
* התפשטות איזותרמית – גז העבודה הדחוס מקבל חום מאמבט החום ומבצע התפשטות איזותרמית. הוא מבצע עבודה על הפיסטון.
* דחיסה איזוכורית- גז העבודה עובר אל האזור הקר במכונה, במעבר דרך המאתחל הוא מאבד מהחום שלו. כאשר הגז מאבד מהחום שלו הלחץ קטן משמעותית.
* התפשטות איזותרמית- הפיסטון מבצע עבודה על גז העבודה. בגלל הלחץ הנמוך העבודה היא קטנה יותר מאשר בתהליך ההתפשטות האיזותרמית ולכן סה"כ יוצאת עבודה מהמכונה.
* דחיסה איזוכורית- חום מועבר אל גז העבודה דרך המתאחל ובכך הלחץ של הגז עולה חזרה אל המצב ההתחלתי של המכונה.

## ניצולת המכונה
ניתן לחשב את סכום העבודות משני תהליכי הדחיסה כאשר TH היא הטמפרטורה של האיזותרמה העליונה ו-TL הטמפרטורה של האיזותרמה התחתונה.

w=\int_{V_1}^{V_2}PdV-\int_{V_3}^{V_4}PdV=-nRT_Hln(\frac{V_1}{V_2})-nRT_Lln(\frac{V_4}{V_3})=-nRln(\frac{V_2}{V_2})(T_H-T_L)

כמו כן ניתן לחשב את החום הנכנס למערכת:

Q_{in}=\int_{U_1}^{U_2}dU+\int_{V_1}^{V_2}PdV=0+\int_{V_1}^{V_2}\frac{nRT_H}{V}dV=nRT_Hln(\frac{V_2}{V_1})

על ידי ביטוי הניצולת בתור היחס בין העבודה המבוצעת לבין החום הנכנס.

\eta_{stirling}=\frac{-w}{Q_{in}}=\frac{T_H-T_L}{T_H}=1-\frac{T_L}{T_H}

מתקבלת ניצולת הזהה ליעילות מכונת קרנו. הקשר בין מכונת קרנו לבין מכונת סטרלינג היא שבעוד שמכונת קרנו היא מכונה היפותטית שלא ניתנת למימוש, מכונת סטרלינג היא אמיתית וניתן לבנות מכונות על פי השלבים המתוארים.

## ראו גם
* מנוע סטרלינג

## קישורים חיצוניים

* 
קטגוריה:ערכים שבהם תבנית בריטניקה אינה מתאימה
קטגוריה:תרמודינמיקה
פאליסר (נהר)

**נהר פאליסר** (באנגלית: **Palliser River**) הוא יובל של נהר קוטניי, בפרובינציית קולומביה הבריטית שבקנדה. נהר קוטניי הוא חלק מאגן נהר קולומביה ואחד מיובליו של נהר קולומביה.

## היסטוריה
### מקור השם
נהר פאליסר נקרא על שם ג'ון פאלסר, אשר הוביל את משלחת פאליסר לחקר הרי הרוקי הקנדיים בין השנים 1857 ו-1859.

## מהלך הנהר
מקורו של נהר פאליסר בפארק הפרובינציאלי שיאם של הרי הרוקי, מערבית לקו פרשת המים של אמריקה.

הנהר זורם דרומה ואז מערבה, ומתאחד עם נהר אלברט, בטרם השפכו לנהר קוטניי.

## לקריאה נוספת
Dustin Lynx, **Hiking Canada's Great Divide Trail**, p. 115
## קישורים חיצוניים
* מעבר פאליסר באתר ממשלת קולומביה הבריטית
* תיאור מסלול ההליכה מנהר אלק לנהר פאליסר
* תיאור מסלול ההליכה מנהר פאליסר לאגם ואטרידג'
* תצלום לוויין של נהר פאליסר
* נתוני מזג אוויר עדכניים לנהר פאליסר
** סטטיסטיקות מזג אוויר עבור נהר פאליסר
## הערות שוליים

קטגוריה:קולומביה הבריטית: נהרות
Diema

**Diema**(בבולגרית: **Диема**) הוא ערוץ טלוויזיה בולגרי, חלק מ-Nova Broadcasting Group, שנמצאת בבעלות קבוצת המדיה השוודית Modern Times Group. הערוץ משדר בעיקר סרטים וסדרות פעולה. ערוצי האחות של הערוץ הם Diema Sport ו-Diema Family.

## היסטוריה
Diema נוסדה ב-15 במאי 1999 בידי אמיל סבלצ'ב, אנטולי בלצ'ב ואסן רדולוב. הערוץ הראשון בבעלות הקבוצה הוא Diema+. במהלך השנים הוכחה הפופולריות של הערוץ והחברה השיקה ערוץ שני - Diema 2. בסוף 2005 נמכרה Apace Media. במרץ 2007 הפכה Diema Vision לחלק מ-Balkan Media Group בע"מ, מיזם משותף בין Apace Media Group הבריטית לבית Modern Times Group, ומותג מחדש הערוץ עם הורדת ה"+" מסמל הערוץ. ב-12 בספטמבר 2011 שינה הערוץ שוב את מראהו ואת הסמליל שלו.

### פופולריות
באפריל 2017 עמד ממוצע הצפייה בערוץ על 2.73%.

## קישורים חיצוניים

* 

## הערות שוליים

קטגוריה:ערוצי טלוויזיה
קטגוריה:ערוצי טלוויזיה בולגריים
רכס פאליסר

**רכס פאליסר** (באנגלית: **Palliser Range**) הוא רכס הרים בהרי הרוקי הקנדיים, שנמצא בקצהו הדרום מזרחי של הפארק הלאומי באנף, בפרובינציית אלברטה שבקנדה.

## גאוגרפיה
רכס פאליסר מהווה חלק מרכסי באנף המזרחיים. אגם מינוונקה מסמן את גבולו הדרומי של הרכס, ורכס בייר הוא גבולו הצפוני של הרכס. הר בלקרוק באזור נהר גואוסט מסמן את קצהו המזרחי של הרכס.

שטחו של הרכס 428 קמ"ר. אורכו (מצפון לדרום) הוא 33 ק"מ; ורוכבו (ממזרח למערב) הוא 39 ק"מ.

### פסגות עיקריות

ברכס מצויים ההרים והפסגות הבאות:

## היסטוריה
### מקור השם
שמו של הרכס ניתן לו על ידי משלחת פאליסר, שחקרה את האזור, וקראה לרכס על שמה. שם זה הופיע במפות שצוירו על ידי המשלחת.
הרכס נתן את שמו לתצורת פאליסר תצורה סטרטיגרפית שמופיעה בהרי הרכס.
## קישורים חיצוניים
* רכס פאליסר באתר peakfinder
* מידע על הרכס באתר peakbagger
* רכס פאליסר באתר summitsearch
* מזג אוויר עדכנית בפסגות רכס פאליסר
* תצלום לוויין של הרכס

## הערות שוליים

פאליסר
קטגוריה:אלברטה: הרים
פאליסר
Timor (שיר)

**Timor** (בעברית: **טימור**) הוא שיר שהוקלט על ידי הזמרת הקולומביאנית שאקירה, מתוך אלבומה השביעי, Oral Fixation, Vol. 2. זוהי הרצועה האחת-עשרה מתוך האלבום, והרצועה השתים עשרה מתוך הוצאתו המחודשת של האלבום.

## רקע וכתיבה
השיר בדומה לכל שירי האלבום נכתב על ידי שאקירה, והופק על ידה גם כן. השיר מתואר כשיר מחאה על ביקורתה של מערכת המשפט ("המערכת לעולם לא טועה, הטובים נמצאים בשלטון והרעים נמצאים בכלא"), מושג הדמוקרטיה וכולי. שאקירה כמעט הורידה את השיר מהאלבום בגלל שחשבה שלא יבינו את הביקורת.

שמו של השיר נובע מההתייחסות לטימור המזרחי, מדינה אסייתית ירודה, אשר לעיתים רחוקות מקבלת תשומת לב מהמדיה המערבית. במשך 24 שנים, החל מה-7 בדצמבר 1975, אינדונזיה כבשה את המושבה הפורטוגזית לשעבר של מזרח טימור באישור ארצות הברית.

## הופעה
בשל הביקורות המעורבות שמילות השיר מפנות כלפי מערכות ומושגים רבים, לא הופיעה הזמרת עם השיר באף אחד מסיבובי ההופעות שלה, כולל גם את סיבוב ההופעות הרביעי שלה, "Oral Fixation Tour".

## סיקורים
השיר הוגדר ב כ"שובב באופן אירוני".

## קישורים חיצוניים

## הערות שוליים

קטגוריה:שירי שאקירה
קטגוריה:שירים באנגלית
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:שירים על אסיה
שאטו עין כרם

**שאטו עין כרם** היא סדרת טלוויזיה קומית ישראלית ששודרה בערוץ עשר. הסדרה עלתה לשידור ב-26 בנובמבר 2017. יוצריה וכוכביה הם חנן סביון וגיא עמיר, יוצרי הסדרה עספור.
בעונה הראשונה 6 פרקים, ובעונה השנייה 9 פרקים.

בסדרה מגלמים סביון ועמיר זוג אחים לא יוצלחים המנהלים מלון בוטיק בירושלים שנושא את שם הסדרה. אלדד (**סביון**) הוא מנהל המלון ופיפו (**עמיר**) האחראי על המטבח, רודף נשים ואסיר משוחרר עקב עבירת אחזקת סמים. אלדד מנסה לשמור על סטנדרטים גבוהים במלון בעוד אחיו מנסה לעבוד כמה שפחות.

## דמויות
### דמויות ראשיות
***אלדד אלאלוף** (חנן סביון) - מנהל המלון
***אופיר אלאלוף (פיפו)** (גיא עמיר) - אחיו של אלדד, שף ומנהל המטבח
***רויטל** (בר גול) - חדרנית המלון, מאוהבת בסתר באלדד.
***שירה** (מורן רוזנבלט) - חברת ילדות של האחים, עובדת המלון האחראית על אספקת המזון למלון

## קישורים חיצוניים

* שאטו עין כרם באתר ערוץ 10
* 
* 
* 
* 
* 
* 

קטגוריה:סדרות טלוויזיה ישראליות
קטגוריה:סדרות קומדיה ישראליות
קטגוריה:סדרות טלוויזיה ישראליות שעלו לשידור בשנת 2017
קטגוריה:ערוץ עשר: תוכניות וסדרות
גבריאל סרף

הרב **גבריאל סרף** (נולד בז' בסיוון ה'תשל"ג, 7 ביוני 1973, בבאר שבע) הוא ראש ישיבת כרם ביבנה החל משנת ה'תשע"ז, לצד הרב אהרן פרידמן.

## ביוגרפיה
סרף נולד וגדל בבאר שבע. למד בישיבת בני עקיבא אהל שלמה בעיר. בחודש אלול ה'תשנ"א (1991), לאחר גמר לימודיו התיכוניים, החל ללמוד בישיבת כרם ביבנה. שירת במסלול ה"הסדר" בחטיבת גולני. לאחר נישואיו המשיך ללמוד בכולל של הישיבה, והוסמך לרבנות עיר ולדיינות. את כל המבחנים עבר בהצטיינות יתרה וסיים את לימודי הדיינות לפני גיל 30, בגיל הצעיר ביותר בארץ.

לאחר גמר לימודי הדיינות, החל לשמש כיועץ הלכתי לרב הראשי לישראל ומשיב תשובות בהלכה, וכן שימש כ'משיב' בישיבת כרם ביבנה.

בשנת ה'תשס"ח התמנה לר"מ בישיבת כרם ביבנה, ושימש גם כדיין בבית הדין לממונות שבישיבה. כמו כן מסר שיעורים בהלכה ביישובי האזור כמו בכולל 'חזון עובדיה' במושב בן זכאי ובכולל יום השישי בישיבת כרם ביבנה.
בחורף ה'תשע"ז התמנה לכהן כסגן ראש הישיבה לצד הרב אהרון פרידמן, ובראש חודש אלול ה'תשע"ז, עם פרישתו של הרב מרדכי גרינברג מראשות הישיבה, החלו לכהן השניים כראשי ישיבה.

שיעוריו בעיון מתאפיינים בהעמקה בסוגיה וביסודותיה הלמדניים מתוך דקדוק בלשונות הראשונים, התבוננות במגוון רחב של מקורות והתייחסות מרובה לתורת האחרונים וראשי הישיבות שעל גביהם מביא גם הסברים וחידושים מקוריים משלו בסוגיה. בדומה לכך גם שיטתו ההלכתית מתאפיינת בהעמקת חקר וחיפוש אחר שורשי הדברים, וכך היא דרכו בשיחותיו ודרשותיו ובכלל תחומי לימוד התורה. בהתאם לכך, הרב מרבה לשוחח על חשיבות לימוד העיון שהיא אבן יסוד בבניית אישיותו של כל בן תורה.

## ספריו
* **לקט שיעורים – פסחים** – שיעורים בעיון על מסכת פסחים. נכתב ונערך על ידי תלמידו. מהדורה ראשונה תשע"ה, מהדורה שנייה תשע"ז, מהדורה שלישית עם הוספות תשפ"ה.
***לקט שיעורים – סנהדרין** – שיעורים בעיון על מסכת סנהדרין. נכתב ונערך על ידי תלמידו, תשע"ט.
***לקט שיעורים – כתובות** – שיעורים בעיון על מסכת כתובות. נכתב ונערך על ידי תלמידיו, תשפ"ה.
***עיוני הלכה** – קונטרס שיעורים בדיני ממונות שהועברו בכולל חזון עובדיה במושב בן זכאי. נכתב ונערך על ידי תלמידו.
***משמרת הריבית** – קונטרס שיעורים בפרק 'איזהו נשך', הלכות ריבית, שנמסרו בליל שישי בשנת ה'תשפ"ג. נכתב ונערך על ידי תלמידיו, תשפ"ד.
***ענות גבורה** – שאלות ותשובות בארבעת חלקי השולחן ערוך, חלק ראשון, תשפ"ד.

## הערות שוליים

קטגוריה:ראשי ישיבת כרם ביבנה
קטגוריה:בוגרי ישיבת כרם ביבנה
קטגוריה:בוגרי ישיבת אהל שלמה
קטגוריה:פרשני התלמוד
קטגוריה:ישראלים שנולדו ב-1973
אהרן פרידמן (ראש ישיבה)

הרב **אהרן פרידמן** (נולד בה'תשל"ה, 1975) הוא ראש ישיבת כרם ביבנה מאז אלול ה'תשע"ז, לצד הרב גבריאל סרף.

## ביוגרפיה
נולד בירושלים לרב ד"ר זאב ולשושנה פרידמן. למד בישיבה התיכונית מערבא, ובתום לימודיו התיכוניים, בשנת ה'תשנ"ב, החל את לימודיו בישיבת כרם ביבנה. שרת כלוחם בחיל התותחנים במסגרת ההסדר. משרת במילואים כרב צבאי בגדוד תותחנים. לאחר נישואיו למד בכולל שבישיבה ונסמך לרבנות. במקביל למד כשבע שנים אצל הרב יצחק שלמה זילברמן, וכן למד תנ"ך עם הרב יעקב מדן ראש ישיבת הר עציון.

בשנת ה'תשס"ח התמנה לר"מ בישיבת כרם ביבנה. ייסד "כולל יום שני" ללימוד תנ"ך בהנחיית ד"ר חגי בן ארצי ללומדים מחוץ לישיבה. מעביר שיעורים ביישובי הסביבה.

בשנת ה'תשע"ז החל לשמש כסגן ראש הישיבה, לצד הרב גבריאל סרף. באלול של אותה שנה, עם פרישתו של ראש הישיבה הרב מרדכי גרינברג, התמנו השניים לראשי הישיבה.

נשוי לאבישג (לבית הרניק). בנו, אלקנה פרידמן, הוכתר כחתן התנ"ך בחידון התנ"ך העולמי לנוער יהודי בשנת תשע"ו. בין גיסיו, הרב ברוך הרניק - ראש ישיבת תורת עציון, ויעקב הרניק - מנכ"ל ישיבת בית אל.

## חיבוריו
* **ארץ חיים** : שיעורי שביעית – שיעורים על הלכות שביעית
* **בהר ה' יראה** – מאמרים ודרשות לראש השנה
* **אלף המגן** – ביאור לתפילות הרמח"ל
* **חרות על הלוחות** – דרשות על עשרת הדיברות
* **ההר חמד אלקים** – דרשות למתן תורה
* **נבואה שעריך** – דרשות ליום הכיפורים
***אסתר מן התורה** – מאמרים למגילת אסתר
***קום כי זה היום** – מאמרים לראש השנה
* **חרות עולם** – על הגדה של פסח
* **בצל כנפיך** – שיעורים ופסקי דינים בהלכות גירות
* **מנהיגות בשעת משבר** – לימוד במגילת רות
* **פרשת מלחמה** - דברי תורה לחיילים על פרשיות השבוע ומועדי השנה.

## קישורים חיצוניים
* הרב אהרן פרידמן – ראש הישיבה, באתר ישיבת כרם ביבנה
* 

## הערות שוליים

קטגוריה:ראשי ישיבת כרם ביבנה
קטגוריה:בוגרי ישיבת כרם ביבנה
קטגוריה:ישראלים שנולדו ב-1975
קטגוריה:בוגרי ישיבת מערבא
קטגוריה:פרשני הגדה של פסח
הנרי גודמן

**הנרי גודמן** (באנגלית: **Henry Goodman**; נולד ב-23 באפריל 1950) הוא שחקן יהודי-בריטי שהופיע בתיאטרון, בקולנוע, בטלוויזיה וברדיו.

## ביוגרפיה
גודמן נולד בשכונת וייטצ'אפל שבלונדון, למשפחה יהודית בת שישה ילדים. הוא למד בבית הספר לבנים "Central Foundation Boys' School". ב-1969 החל ללמוד משחק באקדמיה המלכותית לאמנות הדרמה (RADA).

גודמן נשוי לכוריאוגרפית סו פארקר. לבני הזוג יש שני ילדים.

## קריירה
במהלך הקריירה שלו הופיע גודמן במגוון רחב של תפקידים בתיאטרון, בטלוויזיה וברדיו. הוא זכה בפרסים על עבודתו בתיאטרון בהם שני פרסי אוליבייה.

### טלוויזיה
ב-2013 גילם גודמן את דמותו של סר המפרי אפלבי בגרסה החדשה של הסדרה "כן, אדוני השר" ששודרה בערוץ הטלוויזיה "גולד".

### תיאטרון
ב-2010 שיחק גודמן בגרסה הבימתית של הסדרה "כן, אדוני השר" בתפקיד סר המפרי אפלבי שהועלה בפסטיבל צ'יצ'סטר, והחל מ-17 בספטמבר אותה שנה הוצג בתיאטרון גילגוד בווסט אנד הלונדוני.

ב-2012 הופיע בתפקיד הראשי במחזה "עלייתו הנמנעת של ארתורו אוי" בצ'יצ'סטר ואחר כך בווסט אנד וזכה לשבחי הביקורת.

ב-2015 שיחק בתפקיד וולפונה בקומדיה "וולפונה" מאת בן ג'ונסון עם הלהקה השייקספירית המלכותית בבימויו של טרוור נאן לצדם של מת'יו קלי ומיילס ריצ'רדסון. ב-2003 הופיע עם הלהקה השייקספירית המלכותית וגילם את המלך ריצ'רד השלישי.

ב-2017 גילם גודמן את דמותו של לוסיאן פרויד במחזה "Looking at Lucian" מאת אלן פרנקס, ביוסטינוב סטודיו שבתיאטרון המלכותי בבאת'.

### קולנוע
גודמן גילם דוקטור של הידרה בסרט "קפטן אמריקה: חייל החורף", אבל ללא קרדיט. הוא שיחק באותו תפקיד שוב, בשם ד"ר ליסט, בעונה השנייה של סדרת הטלוויזיה "סוכני", ובסרט הקולנוע "הנוקמים: עידן אולטרון" משנת 2015.

ב-2023 גילם את דמותו של שמעון אגרנט בסרט "גולדה".

### רדיו
גודמן זוכה להערכה על משחקו בתוכניות רדיו. הוא גילם את לאופולד בלום בעיבוד של רדיו ה-BBC של הספר "יוליסס" מאת ג'יימס ג'ויס עבור בלומסדיי בשנת 2012. עוד גילם את דמותו של הסופר והכימאי פרימו לוי, ושורה ארוכה של דמויות, יהודיות במקרים רבים.

## פרסים והוקרה
ב-1993 זכה גודמן בפרס אוליבייה לשחקן הטוב ביותר במחזמר על הופעתו בתפקיד צ'ארלס גיטו במחזה "Assassins" בבימויו של סם מנדס בתיאטרון דונמאר ורהאוס. בשנת 2000 זכה בפרס אוליבייה נוסף לשחקן הטוב ביותר על הופעתו בדמות שיילוק במחזה "הסוחר מוונציה" בבימויו של טרוור נאן שהוצג בתיאטרון המלכותי הלאומי. הוא היה מועמד לפרס אוליבייה לשחקן הטוב ביותר במחזמר על הופעתו ב"שיקגו" ב-1998, לפרס חוג מבקרי התיאטרון של לונדון לשחקן הטוב ביותר על "הסוחר מוונציה", ופרס התיאטרון הבריטי על הופעתו במחזה "עלייתו הנמנעת של ארתורו אוי".

## פילמוגרפיה
### קולנוע

### טלוויזיה

## קישורים חיצוניים

* ריאיון עם הנרי גודמן באתר SomethingJewish

## הערות שוליים

קטגוריה:שחקני קולנוע וטלוויזיה יהודים בריטים
קטגוריה:שחקני תיאטרון יהודים בריטים
קטגוריה:בוגרי האקדמיה המלכותית לאמנות הדרמה
קטגוריה:אישים זוכי פרס אוליבייה
קטגוריה:חברי הלהקה השייקספירית המלכותית
קטגוריה:אנגלים שנולדו ב-1950
פריז-רון

**פריז-רון** (בצרפתית: **Paris-Rhône**) היא מכונית חשמלית, בתצורת תלת אופן, המוגדרת כמכונית מיקרו אשר יוצרה על ידי יצרנית הרכב החשמלי **Paris-Rhône** בליון, צרפת, בין השנים 1941–1950.

מיקום 6 הסוללות היה מתחת ובין המושבים.

## תצורות "פריז-רון"
* 1 מושב (משקל 125 ק"ג)
* 2 מושבים (משקל 450 ק"ג)

## דגמים "פריז-רון"
* קופה
* קבריולה

## תמונות

קובץ:Paris-Rhone Baby-RhoneII 1.JPG| פריז-רון
קובץ:Paris-Rhône 1942.JPG | פריז-רון שנת 1942


## ראו גם
* רכב חשמלי מונע מצבר
* מכונית מיקרו
* תלת-אופן

## קישורים חיצוניים

## הערות שוליים

קטגוריה:רכב חשמלי מונע מצבר
קטגוריה:מכוניות תלת אופן
קטגוריה:מכוניות מיקרו
קטגוריה:מכוניות קבריולה
קטגוריה:דגמי מכוניות שהושקו ב-1941
מוזיאון פורשה

**מוזיאון פורשה** (בגרמנית: **Das Porsche-Museum**) הוא מוזיאון רכב הנמצא בזופנהאוזן, שטוטגרט, גרמניה בסמוך למפעלי יצרנית הרכב פורשה. המוזיאון נפתח לראשונה בשנת 1976. בשנת 2009 עבר למשכנו הנוכחי.

## היסטוריה
המוזיאון נפתח לראשונה בשנת 1976 בסמוך למפעלי פורשה. המבנה המקורי היה קטן ואפשר תצוגה של עד 20 מכוניות בכל פעם. המכוניות הוצגו ברוטציה מתוך מגוון של כ-300 מכוניות שונות. בתוכנית המקורית להרחבת המוזיאון שקלה החברה לבנות את המוזיאון בסמוך למוזיאון מרצדס-בנץ שנבנה בקליגסרגפארק, שטוטגרט. לאחר שמוזיאון מרצדס-בנץ נפתח בשנת 2006 במזרח העיר החליטה החברה לבנות את המוזיאון החדש בצפון העיר, בסמוך למשרדי ההנהלה. הסכום שהוקצה לבניית המוזיאון עמד על 60 מיליון אירו, אך הגיע בסופו של דבר ל-100 מיליון אירו.

## המוזיאון החדש
עבודות התכנון של המוזיאון החדש החלו בשנת 2003. תכנון המבנה בוצע על ידי משרד האדריכלים האוסטרי דלוגן-מייזל. אזורי התצוגה תוכננו על ידי הנס גונתר מרץ, שהיה מעורב גם בתכנון מוזיאון מרצדס-בנץ. שטח המוזיאון הוא 5,600 מטר רבוע ופרושות בו כ-80 תצוגות.

עבודות הבנייה החלו ב-17 באוקטובר 2005. ב-8 בדצמבר 2008 נמסר המוזיאון לידי חברת פורשה. ב-28 בינואר 2009 נערכה הפתיחה הרשמית. שלושה ימים לאחר מכן נפתח המוזיאון לקהל הרחב.

## גלריה

## קישורים חיצוניים

* 

## הערות שוליים

קטגוריה:גרמניה: מוזיאונים
פורשה
קטגוריה:שטוטגרט: מבנים
מוה-רנו

**מוה-רנו** (בצרפתית: **MAVA-Renault**) היא מכונית מסחרית אשר יוצרה על ידי **MAVA** היוונית בין השנים 1979–1985.

חברת "MAVA" הייתה היבואן הבלעדי של יצרן המכוניות הצרפתיות רנו, ליוון ומשנת 1985 התחיל לייצר ברישיון "רנו" את דגם "מוה-רנו".

## דגמי "מוה-רנו"

* Farma (יוצר בין השנים 1983-1979)
* Farma S (יוצר בין השנים 1983-1985)
* MAVA-Renault Farma Σ (יוצר בין השנים 1983-1985)
* new Farma (יוצר בשנת 1985)

## תצורות "מוה-רנו"
* מסחרית
* מסחרית  - גג מוגבה
* מסחרית - גג פתוח (ברזנט)

## ראו גם
* רנו

## קישורים חיצוניים

* מוה-רנו, דגם "Farma S"  (0:10), יו-טיוב

## הערות שוליים

קטגוריה:מכוניות מסחריות
קטגוריה:דגמי מכוניות שהושקו ב-1979
קטגוריה:כלי רכב המיוצרים ביוון
מוריס J2

**מוריס J2** (באנגלית: **Morris J2**) היא מכונית מסחרית אשר יוצרה על ידי חטיבת המכוניות המסחריות **Morris Commercial Cars** בקונצרן הרכב הבריטי **The British Motor Corporation Limited (BMC)** בין השנים 1956–1967.

## תצורות מוריס J2
* מסחרית
* טנדר
* טנדר דאבל קאבין (קאבינה כפולה)
* מיניבוס

## ארצות אשר דגמי "מוריס J2" הורכבו
* בריטניה
* אוסטרליה
* קולומביה

## תמונות

קובץ:1962 Morris J2 Messenger (21416092011).jpg | מוריס J2, שנת 1962
קובץ:1962 Morris J2 Messenger (21219577320).jpg | מוריס J2, שנת 1962
קובץ:Morris J2 based motor caravan 28 Jun 1963 1489cc.JPG | מוריס J2, שנת 1963 (תצורת קרוון)
קובץ:Morris Minor NFLD 1965 07.jpg | מוריס J2, שנת 1965
קובץ:Morris Minor NFLD 1965 02.jpg | מוריס J2, שנת 1965
קובץ:Morris J2 engine as a constant companion.JPG | מוריס J2, מבט לתא הנהג ולמנוע
קובץ:2015 Detling transport show (16333679733).jpg | מוריס J2
קובץ:Fairy Cottage Garage bus Morris 5413 MN in Laxey, Isle of Man 22 August 1962.jpg | מוריס J2


## ראו גם
* מוריס FE
* מוריס J-type
* מוריס קומרשל J4

## לקריאה נוספת
* דגמי "מוריס J2" - תמונות (lightstraw.co.uk/ate/tec/pot/morris2)

## קישורים חיצוניים

* דגם "מוריס J2" (1:52), יו-טיוב
* דגם "מוריס J2" (2:32 דקות), יו-טיוב

## הערות שוליים

קטגוריה:מכוניות מסחריות
קטגוריה:טנדרים
קטגוריה:דגמי מכוניות שהושקו ב-1956
קטגוריה:מכוניות בריטיות
קטגוריה:כלי רכב המיוצרים באוסטרליה
קטגוריה:כלי רכב המורכבים בקולומביה
J2
מגדל הפדרציה

**מגדל הפדרציה** (ברוסית: **Башня Федерация**) הוא קומפלקס של שני גורדי שחקים שנמצא ב"מוסקבה סיטי", מרכז העסקים הבינלאומי של מוסקבה. מאז 2016 זהו המגדל הגבוה ביותר במוסקבה.

בניית המתחם החלה ב-2005. המתחם מורכב משני מגדלים שהוקמו על מסד אחד:
*מגדל "מערב" - בן 63 קומות, אשר בנייתו הסתיימה ב-2008.
*מגדל "מזרח" - בן 93 קומות ומתנשא לגובה של כ-373 מטרים, היה המגדל הגבוה ביותר ברוסיה ובאירופה מ-2016 עד אוקטובר 2017, כשגובהו של מרכז לאחטה בסנקט פטרבורג עלה עליו.

באפריל 2018 נפתחה מרפסת תצפית Panorama 360 במגדל "מזרח". היא ממוקמת בקומה ה-89 בגובה 327 מטר וכוללת 9 אזורים אינטראקטיביים.

בקומה ה-62 של מגדל "מערב" נמצאת מסעדת SIXTY, אחת המסעדות הגבוהות באירופה.

## גלריה

קובץ:Federation Tower in July 2016.jpg|מגדל הפדרציה: מימין מגדל "מזרח", משאל מגדל "מערב".
קובץ:Башня Федерация - вид на Белый Дом.jpg|נוף מהקומה ה-75 על הבית הלבן


## קישורים חיצוניים

* 

* מגדל הפדרציה באתר AEON Development
*  אתר האינטרנט הרשמי של מרפסת תצפית Panorama 360
*  אתר האינטרנט הרשמי של מסעדת SIXTY

קטגוריה:מוסקבה סיטי
קטגוריה:מוסקבה: גורדי שחקים
קטגוריה:קבוצת VTB
וולוו LV4

**וולוו LV4** (בשוודית: **Volvo LV4**) הוא כלי רכב מתוצרת וולוו משאיות בבעלות יצרנית הרכב השוודית **[[וולוו]]** אשר יוצר בין השנים 1928–1930 בתצורות: משאית קלה ואוטובוס.

בשנת 1929 ייצרו 834 יחידות.

## סדרות "Volvo LV4"
* סדרה 1 (LV Series 1), יוצרו כ-500 כלי רכב מהסדרה החל משנת 1928
* סדרה 2 (LV Series 2), יוצרה מסוף שנת 1928 (ציר הרכב חוזק)

## תצורות דגמי "וולוו LV4"
* משאית קלה
* אוטובוס

## תמונות

קובץ:Goteborg Volvo Museum 07 LV4.jpg | וולוו LV4  – אוטובוס
קובץ:Svedinos 15 - Classic Volvo trucks.jpg  | וולוו LV4  – טנדר
קובץ:Volvo LV45 bus (1928).JPG  | וולוו LV4 – אוטובוס, שנת 1928


## ראו גם
* וולוו
* וולוו סדרה LV60
* וולוו שארפנוז
* וולוו סדרה LV71
* וולוו סדרה LV76
* וולוו סדרה LV81

## לקריאה נוספת
* משאיות וולוו - היסטוריה (volvotrucks.com/en-en/home.html)
* וולוו LV4 - מבט לתא הנהג (תמונה) (phototrans)

## קישורים חיצוניים

* דגם "וולוו LV4" (0:10), יו-טיוב

## הערות שוליים

LV4
קטגוריה:משאיות קלות
קטגוריה:דגמי אוטובוסים
קטגוריה:כלי רכב שהושקו ב-1932
קטגוריה:כלי רכב שוודיים
מקסימיליאן, מרקיז באדן

**מקסימיליאן, מרקיז באדן** (בגרמנית: **Maximilian Markgraf von Baden**; 3 ביולי 1933 – 29 בדצמבר 2022) היה בנו של ברטהולד, מרקיז באדן, וראש בית צרינגן בשנים 1963–2022.

## ביוגרפיה
מקסימיליאן נולד בזאלם ב-3 ביולי 1933 לברטהולד, מרקיז באדן ולתאודורה, נסיכת יוון ודנמרק, בתם של אנדראס, נסיך יוון ודנמרק ואליס, נסיכת בטנברג. מקסימיליאן הוא אחיינו של הנסיך פיליפ, דוכס אדינבורו ובן דודו של צ'ארלס השלישי, מלך הממלכה המאוחדת. לאחר סיום לימודיו התגייס מקסימיליאן לבונדסוור, והתקדם במהלך שירותו במילואים לדרגת אוברסט.

בשנת 1963 מת אביו ברטהולד, מרקיז באדן, ומקסימיליאן ירש את תאריו. מקסימיליאן היה פעיל כמעט בחמישים אגודות, מה"ריינשיפפרסברבנד" ועד הצלב האדום הגרמני, והוא אף חבר מועצת הכבוד של הפדרציה הלאומית של באדן.

ב-23 בספטמבר 1966 התחתן מקסימיליאן עם ולריה, ארכידוכסית אוסטריה, בתם של הוברט סלבטור, ארכידוכס אוסטריה ורוזמרי, נסיכת זאלם-זאלם, ממנה נולדו לו 4 ילדים. על פי חוק ההסדר 1701 איבד מקסימיליאן את זכותו לסדר הירושה לכתר הבריטי, בשל נישואיו לקתולית, אולם בשנת 2013 הוחזרה לו זכותו בעקבות חוק ירושת הכתר 2013.

## משפחתו
ב-23 בספטמבר 1966 התחתן מקסימיליאן עם ולריה, ארכידוכסית אוסטריה, בתם של הוברט סלבטור, ארכידוכס אוסטריה ורוזמרי, נסיכת זאלם-זאלם, ממנה נולדו לו 4 ילדים:
* מריה לואיזה, נסיכת באדן (נולדה ב-1969), התחתנה עם זנטסו ריצ'רד בייקר
* ברנהרד, מרקיז באדן (נולד ב-1970), התחתן עם סטפני אן קאול
* לאופולד, נסיך באדן (נולדה ב-1971)
* מיכאל, נסיך באדן (נולד ב-1976)

## אילן יוחסין

## קישורים חיצוניים

קטגוריה:בית צרינגן
קטגוריה:דוכסים גרמנים
קטגוריה:גרמנים שנולדו ב-1933
קטגוריה:גרמנים שנפטרו ב-2022
גמא במשולש דרומי

**γ במשולש דרומי** הוא הכוכב השלישי בבהירותו בקבוצת הכוכבים משולש דרומי עם בהירות נראית מדרגה 2.89, שנמצא במרחק של כ-184 שנות אור ממערכת השמש. הוא מהווה את הקודקוד הדרום-מערבי באסטריזם בעל צורת המשולש שעל שמו נקראת הקבוצה.

## מאפיינים
γ במשולש דרומי הוא כוכב הסדרה הראשית לבן-כחלחל מסוג ספקטרלי A1 V, מסתו מוערכת ביותר מ-3 מסות שמש ורדיוסו מעט פחות מ-6 רדיוסי שמש. טמפרטורת פניו היא כ-9,400 קלווין והוא קורן בעוצמה גדולה פי 190 מעוצמת ההארה של השמש באור נראה, אך הטמפרטורה גבוהה בהרבה מזו של השמש כך שחלק משמעותי מקרינתו היא בתחום העל-סגול ובצרופה, הארתו הכוללת היא בעוצמה של פי 250 מזו של השמש. ספקטרום הקרינה של γ במשולש דרומי הוא חריג ומצביע על שכיחות לא רגילה של היסוד הנדיר אירופיום וכן של סטרונציום ושל כרום. ככל הנראה הסיבה לשכיחות החריגה היא שדות מגנטיים חזקים שנוצרים כתוצאה של סיבובו של הכוכב על צירו במהירות גבוהה של לפחות 200 קילומטר בשנייה. השדה המגנטי משפיע בצורה שונה על חומרים שונים ויוצר ריכוזים גבוהים שלהם על פני הכוכב. בעבר דווח שבהירותו של הכוכב משתנה מעט והוא סווג כחשוד כמשתנה, אך מדידות עדכניות יותר לא מצאו שינוי שעולה על מאית דרגת בהירות.

## קישורים חיצוניים
* γ במשולש דרומי באתר של ג'ים קלר
* 

## הערות שוליים

קטגוריה:כוכבי הסדרה הראשית מסוג A
קטגוריה:קבוצת הכוכבים משולש דרומי
מחר אזיל דמעה

**מחר אזיל דמעה** (באנגלית: **I'll Cry Tomorrow**) הוא סרט ביוגרפי אמריקאי משנת 1955 עם סוזן הייוורד בתפקיד הראשי.

התסריט מבוסס על רומן בשם זה של ליליאן רוט המספר את חייה כזמרת וכוכבת סרטים הנדחפת דרך קבע על ידי אמה השתלטנית ובגלל התמרדותה ומות אהובה היא נגררת לאלכוהוליזם ומידרדת לשפל המדרגה עם שברגע האחרון מצליחה להשתקם ולספר את סיפורה.

שם הספר והסרט נגזר מהסצנה בה ליליאן נשברת ובוכה, אמה מבקשת ממנה שלא תבכה עכשיו ושתשאיר את הדמעות למחר.

הסרט זכה בפרס אוסקר לעיצוב התלבושות הטוב ביותר.

סוזן הייוורד הייתה מועמדת לפרס אוסקר לשחקנית הטובה ביותר. היא מופיעה בסרט במספר קטעי שירה.

## תקציר העלילה
ליליאן רוט (סוזן הייוורד) היא זמרת ושחקנית ידועה שהקריירה שלה מצליחה הודות לכישרונה אך גם בגלל אמה קייטי (ג'ו ואן פליט) העומדת מאחוריה מאז שהייתה ילדה קטנה ומדרבנת אותה להקדיש את חייה לבמה.

ליליאן פוגשת באחת מהופעותיה את חבר נעוריה דייוויד טרדמן (ריי דנטון) והם מתאהבים. דייוויד הוא עורך דין ומתחיל להיות המנהל שלה. הם מחליטים להתחתן ולהקים משפחה אבל קייטי מתנגדת לכך ומנסה לשכנע את ליליאן כי חבל לה להפסיד את הקריירה שהשקיעה בה הרבה עד אז.

דייוויד נפטר באופן פתאומי וליליאן נכנסת לדיכאון ונדודי שינה. כאשר אלכוהול מאפשר לה לישון, היא מתחילה לשתות ומצב הרוח שלה נע בין אגרסיביות לדיכאון.

היא מחליפה בעלים ומצבה הפיזי והאמנותי מידרדר עד שהיא מוצאת את עצמה ברחוב.

היא שוכרת חדר בקומה גבוהה של בית מלון ומתכוננת להפיל את עצמה לרחוב אך ברגע האחרון היא מתחרטת.

לבסוף היא נכנסת לסניף של אלכוהוליסטים אנונימיים ומתקבלת שם באהדה על ידי ברט מגווייר (אדי אלברט), עוברת תהליך גמילה קשה ומתאוששת.

ברט משכנע אותה להופיע בתוכנית הטלוויזיה "אלה הם חייך" ולספר על חוויותיה כאלכוהוליסטית.

## קישורים חיצוניים

* קדימון לסרט מחר אזיל דמעה, באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטים ביוגרפיים אמריקאיים
קטגוריה:סרטים אמריקאיים מבוססי ספרים
קטגוריה:סרטי מטרו גולדווין מאייר
קטגוריה:סרטי שחור-לבן אמריקאיים
קטגוריה:סרטים אמריקאיים משנת 1955
קטגוריה:זוכי אוסקר: התלבושות הטובות
קיסר הדור

**קֵיסָר הָדוּר** (שם מדעי: *Pomacanthus imperator*) הוא מין של דג ממשפחת הקיסריים, ששוכן בשוניות אלמוגים באוקיינוס ההודי ובאוקיינוס השקט, מהים האדום ועד איי הוואי ואיי אוסטרל. הוא נודע בעיקר בזכות צבעיו העזים, שהפכו אותו לדג פופולרי באקווריומים ציבוריים ברחבי העולם, ופופולרי בקרב צלמים, אמנים, ומגדלי אקווריומים פרטיים. הוא דומה מעט בצבעיו למין פסון מרהיב, דג אחר ממשפחת הקיסריים שגם הוא מאוד פופולרי בקרב חובבי טבע ואקווריומים. ביחס לדגי שונית רבים, אוכלוסיית דג זה נחשבת יציבה ברב אזורי תפוצתו והוא לא נחשב בסכנת הכחדה.
## מאפיינים
הקיסר ההדור חי בשוניות אלמוגים בעומקים שמגיעים עד 100 מטר. הצעירים חיים ביחידים באזורי לגונה בקצה השונית או במעברים צרים בשונית, בהם הם יותר מוגנים מטורפים. הבוגרים חיים בשוניות עשירות ובמערות גדולות בשונית. הזכרים הם טריטוריאליים, ומרשים רק לנקבות להתקרב לשטחם בעונת הרבייה.
ימין|ממוזער|קיסר הדור צעיר

דגים בוגרים מציגים מגוון רחב של צבעים, כשגופם מכוסה פסים כחולים-ירוקים, זנבם צהוב, ותחתית גופם כחולה. אחד המאפיינים שעושים את דג זה פופולרי, הוא המראה של צעירי הדג, שנראה שונה לחלוטין מהבוגר, ומציג דגמי צבע והם מעין עיגולים כחולים - לבנים לאורך גוף הדג. הסיבה להבדל זה היא שהדוגמה על גוף הצעירים עוזרת להם להסוות את עצמם על רקע הים הכחול שמאחוריהם, מאחרו הם חיים בצדי שוניות ובלגונות. הדג לוקח בין שנתיים לשנתיים וחצי עד הגעה לבגרות ושינוי צבע לצבעי בוגר. הבוגרים מגיעים לאורך של 40 סנטימטר.

הם אוכלי כל, וניזונים מצמחייה וחסרי חוליות קטנים, כשעיקר מזונם מורכב מאצות וספוגים. הלסת הקטנה של כההדג מורכבת מחומר קשיח שנועד לקריעת ספוגים ולעיסתם, מאחר שספוגים מחלקיקים קוציים קטנים וקשים. בפה נעטפים חלקיקי הספוג בריר שמגן על מערכת העיכול של הדג מקוצים אלה.

משנת 2010 ישנן תצפיות של קיסרים הדורים גם בים התיכון, כתוצאה מהגירה לספסית.

בישראל חי הקיסר ההדור במפרץ אילת, בשונית האלמוגים של אילת, בה חיים גם המינים קיסר הכתם וקיסר ים-סופי, ומוצג ומשומר גם באקווריומים ציבוריים בישראל כמו המצפה התת-ימי ואקווריום ישראל.

## קישורים חיצוניים

## הערות שוליים

קטגוריה:טקסונים שתוארו בידי מרקוס אליעזר בלוך
קטגוריה:בעלי חיים שתוארו ב-1787
קטגוריה:קיסריים
קטגוריה:דגים במפרץ אילת
קטגוריה:ערכי טבע מוגנים בישראל: בעלי חיים
אוגוסטה, נסיכת שוורצבורג-זונדרסהאוזן

**אוגוסטה, נסיכת שוורצבורג-זונדרסהאוזן** (; 1 בפברואר 1768 – 26 בדצמבר 1849), הייתה אשתו של גאורג הראשון, נסיך ולדק ופירמונט ואם קדמונית של משפחת המלוכה ההולנדית.

## ביוגרפיה
אוגוסטה נולד ב-1 בפברואר 1768 בזונדרסהאוזן לאוגוסט השני, נסיך שוורצבורג-זונדרסהאוזן ולכריסטינה, נסיכת אנהלט-ברנבורג, בתם של ויקטור פרידריך, נסיך אנהלט-ברנבורג ואלברטינה, מרקיזת ברנדנבורג-שוודט.

ב-12 בספטמבר 1784 התחתנה אוגוסטה עם גאורג הראשון, נסיך ולדק ופירמונט, ממנו נולדו לה 13 ילדים. בשנת 1805 קיבל בעלה גאורג מאחיו פרידריך קרל אוגוסט, נסיך ולדק ופירמונט את נסיכות פירמונט, ובשנת 1807 הצטרפה הנסיכות לקונפדרציה של הריין. בשנת 1812 מת גיסה פרידריך קרל אוגוסט, ובעלה גאורג עלה לשלטון במקומו, ואיחד בחזרה את שתי הנסיכויות.

בשנת 1813 מת בעלה גאורג הראשון, ובנה גאורג השני, נסיך ולדק ופירמונט עלה לשלטון במקומו. בשנת 1845 מת בנה גאורג השני, ונכדה גאורג ויקטור, נסיך ולדק ופירמונט עלה לשלטון במקומו, וב-26 בדצמבר 1849 מתה אוגוסטה בביתה בארולזן.

## משפחתה
ב-12 בספטמבר 1784 התחתנה אוגוסטה עם גאורג הראשון, נסיך ולדק ופירמונט, ממנו נולדו לה 13 ילדים:
* כריסטיאנה, נסיכת ולדק ופירמונט (1787–1805)
* קרל, נסיך ולדק ופירמונט (1788–1795)
* גאורג השני, נסיך ולדק ופירמונט (1789–1845)
* פרידריך, נסיך ולדק ופירמונט (1790–1828)
* כריסטיאן, נסיך ולדק ופירמונט (1792–1795)
* אוגוסטה, נסיכת ולדק ופירמונט (1793–1794)
* יוהאן, נסיך ולדק ופירמונט (1794–1814)
* אידה, נסיכת ולדק ופירמונט (1796–1869), התחתנה עם גאורג וילהלם, נסיך שאומבורג-ליפה
* וולארד, נסיך ולדק ופירמונט (1798–1821)
* מתילדה, נסיכת ולדק ופירמונט (1801–1825), התחתנה עם אויגן, דוכס וירטמברג
* קרל כריסטיאן, נסיך ולדק ופירמונט (1803–1846)
* קרולינה, נסיכת ולדק ופירמונט (1804–1806)
* הרמן, נסיך ולדק ופירמונט (1809–1876)

## אילן יוחסין

## קישורים חיצוניים

* אוגוסטה, נסיכת שוורצבורג-זונדרסהאוזן באתר geni 

קטגוריה:נסיכות גרמניות
קטגוריה:ילידות 1768
קטגוריה:נפטרות ב-1849
וולוו ויקינג

**וולוו ויקינג** (בשוודית: **Volvo Viking**) היא משאית כבדה מתוצרת וולוו משאיות בבעלות יצרנית הרכב השוודית וולוו, אשר יוצרה בין השנים 1953–1973.

יוצרו 93,000 יחידות.

דגם "N86" יוצר עם הנעה כפולה 4x4.

דגם "וולוו ויקינג" שווק גם בישראל.

## דגמים
* L385 Viking (יוצר בין השנים 1954–1962)
* L485 Viking (יוצר בין השנים 1959–1965)
* L4854 Viking (יוצר בין השנים 1962–1965)
* N86 4x4 (יוצר בין השנים 1965–1973)

## תמונות

קובץ:2006 07 15 Wörth 0674 (8585934118) (2).jpg | וולוו ויקינג
קובץ:AM.089842 (04).jpg | וולוו ויקינג – מבט לתא הנהג
קובץ:AM.140143 (02).jpg | וולוו ויקינג – מבט לתא הנהג
קובץ:AM.089842 (01).jpg | וולוו ויקינג
קובץ:1960 Volvo diesel truck, pict1.JPG | וולוו ויקינג, שנת 1960
קובץ:FMB.001821 (02).jpg  | וולוו ויקינג
קובץ:FMB.001821 (01).jpg  | וולוו ויקינג
קובץ:AM.140144 (01).jpg | וולוו ויקינג
קובץ:GFM.001534.jpg  | וולוו ויקינג
קובץ:FMB.001821 (03).jpg | וולוו ויקינג
קובץ:WikingSnowSlung.jpg | וולוו ויקינג
קובץ:OldtimerLastwagen66 (3645307404).jpg | לוגו וולוו על חזית דגם "וולוו ויקינג"



## ראו גם
* וולוו
* וולוו טיטאן
* וולוו F88
* וולוו F10, F12, F16

## לקריאה נוספת
* היסטורית משאיות וולוו (volvotrucks)

## קישורים חיצוניים

* וולוו ויקינג (3:57 דקות), יו-טיוב
* וולוו ויקינג (1:13), יו-טיוב
* וולוו ויקינג (5:48 דקות), יו-טיוב
* וולוו ויקינג (2:05 דקות), יו-טיוב

## הערות שוליים

ויקינג
קטגוריה:משאיות
קטגוריה:כלי רכב שהושקו ב-1953
קטגוריה:כלי רכב שוודיים
שרון עידן

**שרון עידן** (נולד ב-15 במרץ 1974) הוא עיתונאי ישראלי שהיה כתב בתאגיד השידור הישראלי ובערוץ כאן 11.

## ביוגרפיה
שרון עידן נולד וגדל בבת ים. במהלך לימודיו בתיכון החל לשדר במשדרי הרדיו של קול ישראל המיועדים לנוער, במסגרת רשת א' של קול ישראל.

שירת בצה"ל כקצין חילוץ קרבי. בשנת 1994 במהלך שירותו הצבאי נפצע ברגלו. בעקבות הפציעה נקטע חלק מכף רגלו והוא הוכר כנכה צה"ל. לאחר פציעתו חזר לפקד כקצין חילוץ על יחידות מילואים שונות.

בסוף שנת 1994 החל לעבוד כעורך ומגיש בקול ישראל, וב-1997 סיים את קורס הקריינים של קול ישראל והוסמך כקריין.

בתחילת שנות ה-2000 שימש עידן כיושב ראש ועד עיתונאי קול ישראל בתל אביב.

בשנים 2002–2007 הגיש את תוכנית הבוקר "אור ראשון" ברשת ב'. בשנים 2013–2017 היה ממגישי התוכנית הכלכלית "צבע הכסף". כמו כן ערך והגיש את תוכנית הרדיו "תרבות זה כל העניין" ברשת א'. ב-2016–2017 היה מעורכי יומן הערב של רשת ב'. כמגיש ברשת א' וברשת ב' פרסם בין היתר סדרת ראיונות עם אישים שהכירו אישית את המשורר חיים נחמן ביאליק. בנוסף שידר הקלטות גנוזות מריאיון עם המשוררת לאה גולדברג.

עידן שימש ככתב ברשת ב' לענייני משטרה, פלילים, מדע ומשפט. תפקידו האחרון ברשת ב' היה כתב כלכלה עד לסגירת רשות השידור. במקביל הוא הגיש וערך יומני ערב ולילה ומשדרים מיוחדים. בחודש מאי 2017 ערך את משדר החדשות האחרון בקול ישראל לפני שזה החל לפעול במסגרת תאגיד השידור הישראלי, בשם "כאן קול ישראל".

בשנת 2017 הצטרף לתאגיד השידור הציבורי והחל לשמש כתב לענייני משטרה ופלילים, מגיש ועורך מבזקי חדשות ומשדרים ברדיו ובערוץ כאן 11. בהמשך מונה לכתב לענייני תחבורה, תעופה ותיירות והיה העורך הראשי של דסק זה. בפברואר 2025 הודיע על סיום עבודתו בתאגיד.

נוסף על עבודתו העיתונאית, עידן מרצה על נושאים היסטוריים, בדגש על ההיסטוריה של תל אביב ואנשי התרבות בה בראשיתה של המאה ה-20.

לשרון עידן תואר ראשון ושני במשפטים מהאוניברסיטה העברית בירושלים. הוא מתגורר בתל אביב, נשוי ואב לשלושה. אחיו הוא העיתונאי אלון עידן, עורך מדור הדעות של עיתון "הארץ".

## קישורים חיצוניים

* 
* 
* 

## הערות שוליים

קטגוריה:עיתונאים ישראלים
קטגוריה:עיתונאים כותבי עברית
קטגוריה:בוגרי האוניברסיטה העברית בירושלים: משפטים
קטגוריה:סגל תאגיד השידור הישראלי - כתבי כאן חדשות
קטגוריה:סגל תאגיד השידור הישראלי - שידורי הטלוויזיה
קטגוריה:עיתונאים נכי צה"ל
קטגוריה:ישראלים שנולדו ב-1974
הר איילמר (אלברטה)

**הר איילמר **(באנגלית: **Mount Aylmer**) הוא הר בהרי הרוקי הקנדיים, בשטח הפארק הלאומי באנף, בפרובינציית אלברטה שבקנדה. ההר הוא הגבוה בהרי רכס פאליסר, והגבוה בהרי הרכסים המזרחיים של באנף.

גובהו של ההר 3,162 מטרים, והוא ההר ה-24 בגובהו באלברטה. ניתן לראות מפסגתו את אגם מינוונקה.

## היסטוריה
### מקור השם
שמו של ההר ניתן לו על ידי ג'י. ג'י. מקארתור (J.J. McArthur) בשנת 1890, אשר קרא להר על שם עירו - איילמר שבקוויבק.

### הטיפוס על ההר
הראשון שטיפס על פסגת ההר היה ג'י. ג'י. מקארתור (J.J. McArthur) בשנת 1889.

## קישורים חיצוניים

* מידע על הר איילמר באתר peakfinder
* מידע על ההר
* מידע על ההר באתר peakbagger
* מידע למטפסים על הר איילמר באתר summitpost
* נתוני מזג אוויר עדכניים להר איילמר
* 

## הערות שוליים

איילמר
איילמר